अहिलेसम्म यो स्पष्ट छ– भरतपुरको मत गणना गर्दै गर्दा प्रधानमन्त्री पुत्री रेणुले एमाले उम्मेदवारसँग हार्ने स्थिति पैदा भयो । त्यसपछि प्रधानमन्त्री निवास वालुवाटार, महान्यायाधिवक्ता र माओवादीका मतगणना प्रतिनिधिबीचको पूर्व योजना अनुरुप जेठ १४ गते राती मतपत्र च्यातियो । निर्वाचन कसुर सम्बन्धी यस कर्ममा शनिवार मध्यान्नसम्म माओवादी प्रतिनिधि मधु र द्रोण प्रत्यक्ष र प्रधानमन्त्री तथा महान्यायाधिवक्ता अप्रत्यक्ष रुपमा संलग्न थिए । एक हप्ताको मौन नौटंकीपछि प्रमुख निर्वाचन आयुक्त अयोधीप्रसाद पनि यसमा संलग्न हुन आइपुगे ।
